গোয়েন্দা সূত্র জানায়, গত ৩১ আগস্ট বিমানবন্দরে দেশে প্রথম ‘খাট’ চালান জব্দ করে ডিএনসি। ইথিওপিয়ার আদ্দিস আবাবার জিয়াদ মোহাম্মাদ ইউসুফ নামের এক ব্যক্তি ঢাকার শান্তিনগরের নওয়াহিন এন্টারপ্রাইজ নামে একটি প্রতিষ্ঠানের নামে চালানটি পাঠান। সেদিন বিমানবন্দর ও শান্তিনগর প্লাজা থেকে মোট ৮৬০ কেজি ‘খাথ’সহ নাজিমকে গ্রেফতার করা হয়। গত ৬ সেপ্টেম্বর বিমানবন্দরে তল্লাশি চালিয়ে একই ধরনের ২০ কেজি মাদক জব্দ করেন ডিএনসির গোয়েন্দারা। এরপর ৮ সেপ্টেম্বর কার্গো ইউনিটের অভ্যন্তরে ‘ফরেইন পোস্ট অফিসের’ মাধ্যমে ১৬০ কেজির একটি চালান জব্দ করে ঢাকা কাস্টমস হাউস। ওই চালানটিও ইথিওপিয়ার জিয়াদ মুহাম্মদ ইউসুফ নামে এসেছে। তবে আমদানিকারক এশা এন্টারপ্রাইজ। প্রতিষ্ঠানটির ঠিকানা ব্যবহার করা হয়েছে ঢাকার তুরাগের বাউনিয়ার ব্লক-ডি, সড়ক-২, হাউস নম্বর-২৮। ওই ঠিকানায় গিয়ে প্রতিষ্ঠানের অস্তিত্ব মেলেনি। তবে তদন্তে বাবু নামের এক ব্যক্তির সম্পৃক্ততা পাওয়া গেছে, যাকে গ্রেফতারে অভিযানে নেমেছেন গোয়েন্দারা।